বন ও পরিবেশ মন্ত্রণালয়ের সাবেক মন্ত্রী, বাংলাদেশ আওয়ামী লীগের প্রচার সম্পাদক ড. হাছান মাহমুদ এমপি বলেছেন, হাজার বছরের শ্রেষ্ঠ বাঙ্গালী জাতির পিতা বঙ্গবন্ধু শেখ মুজিবুর রহমানের ৭ মার্চের ঐতিহাসিক ভাষণের মাধ্যমেই বিশ্বের বুকে স্বাধীন বাংলাদেশের জন্ম হয়েছিলো। এ ভাষণের মাধ্যমে নিরস্ত্র বাঙ্গালী জাতি স্বশস্ত্র বাহিনীর চেয়ে অদম্য হয়ে উঠেছিলো। জাতির জনক বঙ্গবন্ধু শেখ মুজিবুর রহমানের ঐতিহাসিক ৭ই মার্চের এ ভাষণ ইউনেস্কো কর্তৃক আন্তর্জাতিক প্রামাণ্যচিত্র হিসেবে স্বীকৃতি পেয়েছে। এ অর্জন বাঙ্গালী জাতির জন্য স্মরণীয় ও গৌরবের বিষয়। এ ভাষণের আন্তর্জাতিক স্বীকৃতি দেশকে এগিয়ে নিতে প্রেরণা যোগাবে।